stanford-oval/wikipedia huggingface dataset:
Hurts So Good
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 176 |  |
|  ולוניה | מצעד השירים מתחת לצועדים בפסגה | 42 |  |
|  נורווגיה | VG-lista | 6 |  |
|  ניו זילנד | Recorded Music NZ | 18 |  |
|  סלובקיה | מצעד 100 הסינגלים הדיגיטליים | 55 |  |
|  פלנדריה | מצעד השירים מתחת לצועדים בפסגה | 41 |  |
|  צ'כיה | מצעד 100 הסינגלים הדיגיטליים | 55 |  |
|  שוודיה | סוורייטופליסטן | 41 |  |
נתוני מכירות

| אזור | תואר | מכירות |
| --- | --- | --- |
| דנמרק (IFPI Danmark) | פלטינה | 90,000 |
| איטליה (FIMI) | זהב | 25,000 |
| נורווגיה (IFPI Norway) | 3× פלטינה | 120,000 |
| שוודיה (GLF) | 2× פלטינה | 80,000 |
| הממלכה המאוחדת (BPI) | כסף | 200,000 |
| ארצות הברית (RIAA) | זהב | 500,000 |
הערות שוליים

↑  "Astrid S releases new single and video "Hurts So Good" today!". Pressparty. Universal Music Group. נבדק ב-2 באוגוסט 2016. {{cite web}}:  (עזרה)
↑  "Hurts So Good - Astrid S | Song Info | AllMusic". AllMusic. RhythmOne Group. נבדק ב-2 באוגוסט 2016. {{cite web}}:  (עזרה)
↑  Astrid S - Hurts So Good, ארכיון מ-2023-05-09, נבדק ב-2023-09-21
↑  Hurts So Good, 2016-05-20, ארכיון מ-2023-02-28, נבדק ב-2023-09-21
| --- | --- |
בקרת זהויות :  MusicBrainz release group: 8c496d5e-baf2-4e2c-a02a-8ad15af646b0
StumbleUpon

ערך זה עוסק במנוע חיפוש. אם התכוונתם לחברה המפעילה את המנוע ושירותים נוספים, ראו .
| --- | --- |
לוגו האתר
 סוג:  מנוע חיפוש
 תקופת הפעילות:  2001–הווה (כ־23 שנים) 
 מייסדים:  גארט קמפ וג'ף סמית'
 שירותים עיקריים:  מנוע חיפוש וגילוי לפי תחומי עניין, רשת חברתית
 הרשמה:  כן
 http://www.stumbleupon.com
 
StumbleUpon היה מנוע גילוי (סוג של מנוע חיפוש אינטרנטי) שמוצא תוכן אינטרנטי וממליץ עליו למשתמשיו. תכונותיו של האתר מאפשרות למשתמשים בו לגלות ולדרג אתרי אינטרנט, תמונות, וסרטונים שמותאמים לטעמם האישי ולתחומי העניין שלהם, באמצעות שיתוף על בסיס עקרונות הרשתות החברתיות. השירות נסגר ביוני 2018.
גרסת סרגל-כלים של StumbleUpon קיימת לדפדפנים פיירפוקס, גוגל כרום, אופרה, אינטרנט אקספלורר וספארי. StumbleUpon עובד גם עם מספר דפדפנים עצמאיים מבוססי מוזילה.
אפליקציות לטלפונים ניידים קיימות ב- Windows, App Store, Google Play, ובחנות של אמזון.
היסטוריה

StumbleUpon נוסד בנובמבר 2001 על ידי גארט קמפ, ג'ף סמית', ג'סטין לה'פרנס ואריק בויד, תוך כדי לימודי הדוקטורט של גארט בקלגרי, קנדה. הרעיון ליצור חברה הגיע לפני הרעיון לתוכן: מתוך חמשת או ששת הרעיונות למוצר, Stumble Upon נבחר. בריאיון ל-BBC מתאר גארט את הרגע בו הרגיש שהחברה הצליחה לראשונה: "כשעברנו את קו החצי מיליון (משתמשים רשומים), זה הרגיש יותר אמיתי".
פופולריות החברה משכה את תשומת לבו של בראד אוניל, משקיע מעמק הסיליקון, אשר סייע בהעברתה לסן-פרנסיסקו, ובסיוע קבלת תרומת על סך 1.2 מיליון דולר ממשקיעים אחרים כגון רם שרירם (גוגל), מיץ' קפור (מוזילה), First Round Capital, ומרון קונווי. גארט קמפ וג'ף דמית מתגוררים בסן-פרנסיסקו, בה נמצא המשרד הראשי של StumbleUpon.
StumbleUpon נרכשה על ידי איביי במאי 2007, תמורת 75 מיליון דולר באפריל 2009, גארט קמפ, ג'ף סמית ומספר משקיעים נוספים קנו את החברה בחזרה מאיביי. כיום StumbleUpon היא שוב סטארט-אפ, עם משרדים בסן-פרנסיסקו ובניו-יורק.
בספטמבר 2012, StumbleUpon שחררה גרסת עדכון לאפליקציית ה-iOS שאפשרה תכונה חדשה הנקראת StumbleDNA. תכונה זו אוגרת תכנים שמומלצים עבור המשתמש, נושאים חמים ומבוקשים, ואפשרות לצפייה בפעילות המשתמש האחרונה ב-StumbleUpon. ב-25 בספטמבר 2012, יוצרי StumbleUpon הוציאו גרסת בטא לאתר המחודש שלהם, שפעל עד ל-24 באוקטובר.
ב-16 בינואר 2013, אושרה הידיעה כי צומצם צוות העובדים של StumbleUpon ב30 אחוזים, מ-110 עובדים ל-75 עובדים.
ב-29 באפריל 2013, שודרג אתר StumbleUpon לעבודה בשיטת MaxCDN, במטרה להגדיל את מהירות ההורדה מהאתר.
היסטוריה > איביי

במאי 2007, קנתה איביי את StumbleUpon. דיווחים מוקדמים מראים כי החברה הייתה במשא ומתן עם גוגל ועם AOL לפני שהתבצעה העסקה עם איביי. ב-13 באפריל 2009, מייסדי החברה גארט קמפ וג'ף סמית, יחד עם משקיעים נוספים וביניהם רם שרירם, רכשו את StumbleUpon מאיביי.
פרטי שירות

StumbleUpon עושה שימוש בסינון משותף (תהליך אוטומטי המשלב דעה אנושית עם מנגנון למידה חישובית) כדי ליצור קהילות מקוונות של גולשים בעלי תחומי עניין דומים. דירוג אתרים מעדכן את פרופיל ההעדפות האישי ואת הקהילות. רשתות חברתיות אלו מעודכנות כך שמשתמשים 'נתקלים' (או באנגלית stumble upon) בדפים שדורגו גבוה על ידי חברי הרשת בעלי תחומי העניין הדומים. סימון 'אגודל למעלה' באתר יכניס את האתר המדורג לרשימת המועדפים של המשתמש. יותר מכך, למשתמשים היכולת לשוטט בתחומי עניין ספציפיים כמו 'היסטוריה' או 'משחקים'.
משתמשים מדרגים אתרים באמצעות כפתורי "Like" (אגודל למעלה או למטה) שבסרגל הכלים, ויכולים להשאיר הערות נוספות בדף הסקירה של האתר, גם הוא מופיע בבלוג או פרופיל המשתמש. שיטת ניווט זו מקלה על הגלישה באתרים על ידי השימוש בדירוג והמלצות הניתנים ברשתות החברים של האתר.
בהגדרות האתר יכול המשתמש לערוך שינויים נוספים באופן סינון האתרים שבהם יתקל. ישנם אפשרויות סינון המאפשרות למשתמש לצפות רק בתכנים המתאימים לכל הגילאים, תכנים למבוגרים, ותכנים גסים. בנוסף, אפשרויות סינון המאפשרות אתרים בעלי תכניי קול, וידאו, פלאש, ותמונות.
ב-24 באוקטובר 2012, נמחקו מ-StumbleUpon, עקב העומס, ערכים רבים שהצטברו במשך שנים, ופונקציות האתר הפחות חשובות צומצמו. "עם הזמן, הבנו שאין באפשרותנו לתמוך בפלטפורמת בלוגים ביחד עם מנוע ההמלצות שלנו".
התוכן שבו נתקלים המשתמשים הוא תוכן שתואם את העדפותיו האישיות של המשתמש, את הדירוגים השונים שביצע במהלך השימוש, את דירוגם של חבריהם לרשת, את הנתונים הדמוגרפיים שלהם, ונתונים נוספים אותם החברה בוחרת שלא לפרסם.
פרסום

StumbleUpon מפרסמת באמצעות מערכת שנקראת Paid Discovery. מאגר האתרים שבהם יתקל משתמש בנוי מדירוג האתרים (אגודל למעלה/למטה), תחומי העניין, ובעזרת Paid Discovery גם אתרי המפרסמים נכנסים למאגר זה.
כ-5 אחוזים מכלל האתרים בהם נתקל המשתמש הם אתרים המיועדים ל-Paid Discovery, בהם המפרסמים מכניסים את אתריהם ותכנים כגון תמונות, וסרטונים לתוך חוויית המשתמש של StumbleUpon. המשתמשים יכולים להשאיר משוב בדפים אלו ולדרג אותם.
מכיוון ש-StumbleUpon שולח את משתמשיו באופן ישיר לעמוד הבית של המפרסמים, אין כל צורך ביצירת פרסומת. עמוד הבית של המפרסם הוא הפרסומת. כאשר מדובר בעמוד בעל ערך שיווקי, מסומן עמוד זה עם סימן ירוק או הכיתוב 'Sponsored' בסרגל הכלים.
למפרסמים יש אפשרויות פרסום שונות ב-StumbleUpon. הם יכולים לבחור באיזו מהירות וכמה משתמשים יגיעו לתוכן הפרסומי שלהם, זאת בהתאם לאסטרטגיה השיווקית שלהם.
צמיחה

בדצמבר 2002, היו רשומים מיליון משתמשים ב-StumbleUpon. מנהלי האתר מדווחים שנכון ל-18 במאי 2010, לאתר יותר מ-10,000,000 משתמשים. באוגוסט 2011, הגיע StumbleUpon ל'התקלות' (Stumble) ה-25 מיליארד מאז הוקם האתר, ומנקודה זו התווספו כמיליארד 'היתקלויות' בכל חודש. באפריל 2012, דיווחו מנהלי Stumble Upon על מעל 25 מיליון משתמשים הרשומים לאתר.
אאורטוגרפיה

אאורטוגרפיה (Aortography)
אָאוֹרְטוֹגְרַפְיָה (צִלּוּם אֲבִי הָעוֹרְקִים, aortography) היא בדיקת דימות רפואי התערבותית פולשנית שבה מבוצע צנתור של אבי העורקים תוך הזרקת חומר ניגוד ושיקוף רנטגני.
בעבר הייתה אאורטוגרפיה מדד הזהב לאבחנה של בתירת אבי העורקים, עם רגישות של 88% וסגוליות של 94%. לצורך כך היה מוחדר הצנתר דרך עורק הירך מצד ימין, מאחר שבתירות המערבות את עורקי הירך הן בשני שלישים מהמקרים משמאל. האבחנה בשיטה זו מתבצעת על ידי הדגמה של חפי הגלימה הפנימית וזרימת חומר ניגוד הן בנהור האמיתי והן בנהור המדומה.
היתרון של אאורטוגרפיה באבחנה של בתירת אבי העורקים הוא ביכולתה להדגים את מידת התפשטות הבתירה ואת מידת המעורבות של העורקים המסתעפים. כמו כן, היא יכולה לאבחן את אחד הסיבוכים של בתירת אבי העורקים – אי-ספיקת מסתם אבי העורקים.
מנגד, אאורטוגרפיה היא בדיקה פולשנית החושפת את הנבדק לחומר ניגוד יודי, אשר עלול להזיק לכליות באנשים עם תפקוד כלייתי נמוך ואשר עלולה להתפתח אליו אלרגיה.
כיום הבדיקות שמשמשות לאבחנה של בתירת אבי העורקים הן אקוקרדיוגרפיה דרך הוושט וטומוגרפיה ממוחשבת (CT), שלהן רגישות גבוהה. אקוקרדיוגרפיה דרך הוושט מועדפת במיוחד במצבי חירום בשל זמינותה הגבוהה.
TKS

| --- | --- |

 מידע כללי
 סוג:  דגם רכב קרבי 
 מדינה מייצרת:  פולין פולין
 יצרן:  Państwowe Zakłady Inżynierii 
 שנת ייצור:  1931
 תקופת השימוש:  1931–הווה (כ־93 שנים) 
 מערכה מרכזית:  המערכה בפולין (מלחמת העולם השנייה)
 יחידות שיוצרו:  575 
 מידע טכני
 אורך:  2.58 מ'
 רוחב:  1.78 מ'
 גובה:  1.32 מ'
 משקל:  2.6 טון
 מהירות:  40 קמ"ש
 טווח פעולה:  200 ק"מ
 מנוע:  פולסקי-פיאט 122, בנזין, 46 כוחות סוס
 שריון:  10-4 מ"מ
 צוות:  2
 מערכות נשק
 חימוש עיקרי:  מקלע הוצ'קיס 7.92 מ"מ. 24 כלים הוסבו לנשיאת תותח בקוטר 20 מ"מ.
 
שריונית (טנקט) TKS
שריונית TK-3
שריונית TK-3 בארגז המטען של המשאית פולסקי פיאט 621
ה-TKS היה הדגם העיקרי, והאחרון, בסדרת הטנקים הזעירים מדגם TK, אשר יוצרו בפולין מ-1931 ועד פרוץ מלחמת העולם השנייה. שבועות בודדים לפני הפלישה לפולין החלו להיכנס לשירות שריוניות TKS חמושות בתותח שנועדו לאפשר לצבא הפולני להתמודד עם הטנקים הגרמניים בני התקופה - שריוניות אלה היו משחיתי הטנקים הראשונים בהיסטוריה.
תכנון ופיתוח

סדרת הטנקים הזעירים TK פותחה בפולין על בסיס השריונית קרדן-לויד מתוצרת בריטניה. יצור ה-TK החל בשנת 1931, ובשנת 1933 הוצג דגם משופר - ה-TKS. דגם זה, יחד עם דגם ה-TK-3, היו הדגמים העיקריים בסדרה, מהם יוצרו 540 כלים מתוך סך של 575 שריניות TK שנבנו. בשנת 1939, לאור התפתחות הכח המשוריין בגרמניה הנאצית, החלו הפולנים לערוך ניסויים בהסבתן של טנקי ה-TK, אשר היוו את עיקר הכח המשוריין הפולני, לנשיאת תותחים בקטרים 20 ו-37 מ"מ, כדי לאפשר להם להילחם בטנקים הגרמנים של התקופה. לאחר מספר אבות טיפוס, נכנסו טנקים זעירים TKS חמושים בתותח בקוטר 20 מ"מ לייצור סדרתי, אולם רק 24 טנקים מסוג זה הושלמו לפני הפלישה לפולין. טנקים אלה היו למעשה משחיתי הטנקים הראשונים בהיסטוריה.
שירות מבצעי

575 הטנקים הזעירים מסדרת ה-TK היוו את עיקר של הכוח המשוריין הפולני לפני פרוץ מלחמת העולם השנייה. טנקים זעירים אלה ספגו אבדות כבדות במהלך הפלישה לפולין. עקב החימוש הקל שלהם, שהורכב ממקלע יחיד, הם לא היו מסוגלים להתמודד אם אף אחד מכלי השריון הגרמניים, למעט הפנצר 1, אך גודלם הקטן אפשר להם לבצע בהצלחה משימות של סיור וסיוע לכוחות רגליים. בעת הפלישה החזיק הצבא הפולני ב-24 טנקי TKS חמושים בתותח בלבד (כאמור לעיל), אך אלה מהם שנכנסו לקרב כנגד כוחות שריון גרמניים, הוכיחו את עצמם היטב - במקרה אחד, ב-18 בספטמבר 1939, השמיד סמל רומן אורליק, בפקדו על טנק זעיר TKS חמוש בתותח 20 מ"מ, שלושה טנקי פנצר 35(t) גרמנים.
גרסאות נוספות

‏TKS - דגם משופר מ-1933. מצויד במנוע פולסקי-פיאט (46 כוחות סוס). כ-260 יחידות סה"כ.
‏TK-3 - הדגם הבסיסי מ-1931. מצויד במנוע פורד (40 כוחות סוס). כ-280 יחידות סה"כ.
‏TKF - הסבה של טנק זעיר TK-3 למנוע חזק יותר (פולסקי-פיאט, 46 כוחות סוס) ומזקו"מ (שניהם מה-TKS). נבנו כ-18 יחידות.
‏TKS חמוש בתותח 20 מ"מ - משחית הטנקים הראשון בעולם. 24 יחידות יוצרו, לפני הפלישה לפולין (1939)
‏C2P - טרקטור ארטילריה ממנו הוסר השריון.
גרסאות ניסיוניות:
‏TK-1 ו-TK-2 - אבות טיפוס ראשונים.
‏TKD - תותח מתנייע קל, חמוש בתותח 47 מ"מ. 4 יחידות הושלמו.
‏TKW - טנק סיור קל, מצויד בצריח. אב טיפוס יחיד.
‏TK-3 חמוש בתותח 20 מ"מ - אב טיפוס יחיד.
‏TKS-D - משחית טנקים קל חמוש בתותח 37 מ"מ. 2 יחידות הושלמו.
הערות שוליים

↑  ה-TKS-D היה למעשה הדגם היחיד אשר פותח על ידי הפולנים מלכתחילה כמשחית טנקים, אולם דגם זה הגיע מאוחר מידי, ואת מקומו מילאו ה-TKS החמושים בתותח ה-20 מ"מ.
אבידנוס

אַבִּידֵנוֹס (ביוונית עתיקה: Αβυδηνός) היה היסטוריון יווני שעסק בהיסטוריה של אשור ובבל. חלקים בודדים מחיבורו, "תולדות אשור" (Ἀσσυριακά), מצוטטים בכתביו של אוסביוס מקיסריה: "הכנה לבשורה" ו"כרוניקון" (בתרגום לארמנית), כמו גם בחיבורו של קירילוס האלכסנדרוני נגד הקיסר יוליאנוס הכופר ובכתביו של גאורגיוס סינקלוס.
אין ודאות לגבי השנים בהן חי אבידנוס. בכתביו ציטט את החיבור "כלדיקה" על תולדות הכשדים מאת אלכסנדר פוליהיסטור, אשר כתב בין השנים 80–40 לפנה"ס, וכן את חיבוריהם של מגסתנס וברוסוס. מנגד, הציטוט המוקדם ביותר של כתביו הוא על ידי אוסביוס שפעל בסוף המאה ה-3 לספירה. לפיכך, תקופת חייו מתוארכת למאות הראשונות לספירה, אם כי ככל הנראה הוא פעל במהלך הדור השני של הסופיסטים במאות ה-2 וה-3 לספירה. קיריליוס מציין כי כתב ביוונית איונית.
אביה ספיבק

| --- | --- |

 לידה:  1947 (בן 77 בערך) 
 ענף מדעי:  כלכלה
 מוסדות:  אוניברסיטת בן-גוריון בנגב  מכון ון ליר בירושלים 
 
אביה ספיבק (נולד בשנת 1947) הוא פרופסור אמריטוס לכלכלה באוניברסיטת בן-גוריון, לשעבר ראש המחלקה לכלכלה ודיקן הפקולטה למדעי הרוח והחברה באוניברסיטה.
קריירה אקדמית

אביה ספיבק עשה את כל לימודיו האקדמיים באוניברסיטה העברית בירושלים. סיים תואר ראשון בכלכלה ובהיסטוריה בשנת 1969, תואר שני בכלכלה בשנת 1972 ודוקטורט בשנת 1977. בשנת 1975 הצטרף לסגל המחלקה לכלכלה באוניברסיטת בן-גוריון בדרגת מדריך ועשה את כל הדרך עד לדרגת פרופסור.
בשנים 2002 עד 2006 היה משנה לנגיד בנק ישראל. מאז 2006 ספיבק הוא בעל מינוי של עמית בכיר במכון ון ליר שבירושלים, וחבר בדירקטוריונים של בנקים וקרנות פנסיה.
ספיבק כותב באופן קבוע טורים בעיתון כלכליסט.
בקיץ 2011 עמד ספיבק, יחד עם פרופ' יוסי יונה, בראש צוות ספיבק-יונה, שהורכב מוועדות מומחים עצמאיות, כחלופה לוועדת טרכטנברג. מסקנות הצוותים אף גובשו בספר "אפשר גם אחרת - מתווה לכינונה של חברה מתוקנת", בעריכת אביה ספיבק ויוסי יונה, שיצא בקיץ 2012 בהוצאת הקיבוץ המאוחד.
ב-26 במרץ 2018 נערך באוניברסיטת בן-גוריון כנס לכבוד פרישתו לפנסיה.
Palaye Royale

| --- | --- |

 מקום הקמה:  טורונטו, לאס וגאס, נבדה 
 מוקד פעילות:  לאס וגאס
 תקופת הפעילות:  מ-2008
 סוגה:  פאשן-ארט רוק, גלאם רוק, הארד רוק, הבי מטאל, רוק אלטרנטיבי
 חברת תקליטים:  Sumerian Records
 palayeroyale.com
 חברים
 רמינגטון ליית'(שירה)   סבסטיאן דנציג(גיטרה)  אמרסון בארט(תופים, קלידים)
 
פאליי רויאל (באנגלית Palaye Royale ובקיצור PR) היא להקת רוק אמריקנית-קנדית שהושפעה רבות מן הסוגה גלאם רוק ונוסדה ב-2008 בלאס וגאס, נוודה, ארצות הברית על ידי האחים רמינגטון ליית', סבסטיאן דנציג, ואמרסון בארט. כרגע חתומה אצל חברת ההקלטות Sumerian Records. יש ללהקה שני EP (מיני אלבומים), "Get Higher/White" ו-"The End's Beginning", אלבום הבכורה שלהם "Boom Boom Boom Side A" ראה אור ב-24 ביוני 2016. האלבום השני של הלהקה, "Boom Boom Boom Side B" ראה אור ב-28 בספטמבר 2018. אלבומם השלישי של הלהקה "The Bastards" ראה אור ב-29 במאי 2020.
היסטוריה > Kropp Circle(2008-2011)

Palaye Royale התחילה כלהקה בשם Kropp Circle, כאשר דנציג היה בן 16, ליית' היה בן 14 ובארט היה אז 12, ג'ים מק'גורמן ראיין את הלהקה בשנת 2010. במהלך קיץ 2011 הלהקה שינתה את שמה לפאליי רויאל. בשנת 2009 Kropp Circle הייתה חלק מרדיו דיסני N.B.T. (הדבר הגדול הבא)
היסטוריה > Morning Light, The End's Begining(2012-2013)

לאחר שינוי שמם, פאליי רויאל הוציאו את הסינגל הראשון שלהם, "Morning Light" ב־7 במרץ 2012. שנה לאחר מכן, ב -1 ביוני 2013, הם הוציאו את ה- EP הראשון שלהם, שנקרא The End's Beginning.
היסטוריה > Sumerian, Boom Boom Room (Side A), ושטן אמריקאי (2015–2017)

בדצמבר 2015 הודיעו Sumerian Records כי חתמו עם פאליי רויאל, ואיתו הגיע יציאת אלבומם החדש Boom Boom Room Side A(), שיצא ב־24 ביוני 2016.
האלבום מכיל שלושה עשר שירים, ושתי רצועות בונוס, שיצאו במקור כ- EP דו-מסלולי בשנת 2013, Get Higher and White.
בשנת 2017 נעשה שימוש בקולו של ליית' בסרט שטן אמריקאי, כקול הזמר של ג'וני פאוסט (המשוחק על ידי אנדי בירסאק. חלק ממוזיקת הלהקה הופיעה בסרט, כמו "Ma Cherie" (גרסה אינסטרומנטלית) ו"Mr Doctor Man". ליית' סיפק גם את השירה ללהקה הבדיונית של הסרט, The Relentless.
היסטוריה > Boom Boom Room (Side B) (2018)

ליית', דנציג ובארט החלו את תהליך ההקלטה של אלבומם השני בינואר 2018. עם זאת, האלבום כולו נגרש ושוחזר במהלך חמישה חודשים, שהושלם שבוע לפני שהלהקה יצאה לסיבוב ההופעות האחרון. התקליט הושלם ב-28 בספטמבר ומשלים את האלבום הדו-חלקי "Boom Boom Room". סיבוב ההופעות העולמי שלהם, The Final Boom, תמך בשחרור האלבום. 2018, בעוד סיור המשך, The Funeral Tour, באביב 2019 סימן את סוף העידן. במהלך סיור זה, נעצר דנציג בגלל שזרק כוס קפה על מכונית שניסתה לדרוס את כלבו.
היסטוריה > The Bastards (2020)

ביום שישי 13 במרץ 2020, הם הודיעו כי אלבומם השלישי The Bastards ייצא ב -29 במאי 2020. הם יצאו לסיבוב הופעות העולמי "The Bastards" לציון תחילת העידן החדש. הם נסעו ברחבי בריטניה ואירופה. בסיבוב ההופעות, הופעתם בגלאזגו בוטלה תוך התראה של שעות בגלל הלהקה שעברה על כללי המקום, ולא הובילה למקדמים שום ברירה אלא לבטל את ההופעות לטובת הבטיחות בקרב הקהל, מה שהוביל אותם להופעה אקוסטית בחינם. מאוחר יותר, בוטל גם המופע שלהם בבירמינגהם, אך הוחלף מחדש. ב־29 במאי יצא אלבום האולפן השלישי שלהם The Bastards.
ב-4 באוגוסט הוציאה להקה קאבר לשיר "Mad World".
חברי הלהקה > חברים נוכחיים

רמינגטון ליית' (Remington Leith; ‏2008–היום) – שירה
סבסטיאן דנציג (Sebastian Danzig; ‏2008–היום) – גיטרה
אמרסון בארט (Emerson Barrett; ‏2008–היום) – תופים, קלידים
חברי הלהקה > נגני הופעה

אנדרו מרטין (‏2018–היום) – גיטרה
חברי הלהקה > נגני הופעה שעבר

דניאל קורסיו (2018–2020) – בס
Ma Adesh Feeha

Ma Adesh Feeha (בערבית: ما أدش فيها, בעברית: נמאס לנו) הוא אלבום הבכורה של להקת המטאל הערבית ישראלית חלאס.
מסר פוליטי

האלבום מכיל מסרים פוליטיים ברורים נגד הכיבוש הישראלי ביהודה ושומרון. כמה מהשירים באלבום מדברים על האלימות של הצבא הישראלי כלפי אזרחים פלסטינים חפים מפשע, על העוני בחברה הפלסטינית כתוצאה מהכיבוש ועוד. הלהקה אמנם מגדירה עצמה פלסטינית, אך כל חבריה מתגוררים בישראל. השירים באלבום הם זועמים וכועסים, ותומכים במדינה פלסטינית עצמאית בגדה המערבית. עוד מדבר האלבום על החיים הקשים במחנות פליטים פלסטיניים בארץ. שם האלבום, "נמאס לנו", מתייחס ליחס של מדינת ישראל כלפי הפלסטינים.
סקירה אמנותית

האלבום הוא מיוחד במינו מבחינה מוזיקלית, שכן הוא משלב מוזיקה ערבית עם הבי מטאל. חברי הלהקה העידו כי את ההשראה שלהם הם שואפים מאמנים רבים משני הצדדים, לדוגמה איירון מיידן ובלאק סבאת' לצד אום כולתום. את ההשראה הזו ניתן לשמוע באלבום ובשיריו, המכילים מוזיקת מטאל אגרסיבית לצד אלמנטים מזרחיים, או נגינת סולמות ערביים עם גיטרות המכוונות על דיסטורשן.
Inta Omri

השיר הפותח באלבום, Inta Omri (בערבית: إنْتَ عُمْرِي) הוא למעשה גרסת כיסוי לשיר אינתה עומרי של הזמרת המצריה אום כולתום. לשיר נעשו גרסאות כיסוי רבות שלקחו אותו למקומות שונים, כמו למשל אריס סאן שבשירו "בום פאם" השתמש בריף הגיטרה הפותח של היצירה, כדי לאלתר עליו סולמות יווניים. הלהקה לקחה את היצירה לכיוון של אוריינטל מטאל כאשר הם מנגנים את היצירה עם גיטרות חשמליות (דיסטורשן) ותופים חזקים.
רשימת רצועות

| מס' | שם | משך |
| --- | --- | --- |
| 1. | Inta Omri  | 3:59 |
| 2. | Ilmalik Aryan  | 4:03 |
| 3. | Nowsal La Jeneh  | 4:52 |
| 4. | Ablik  | 2:34 |
| 5. | Hini Arfeen  | 3:32 |
| 6. | Ma Adesh Feeha  | 3:04 |
| 7. | Biladi  | 4:37 |
| 8. | Shokran  | 4:08 |
| 9. | Waraka Beda  | 3:16 |
אברהא

אברהא (נפטר לאחר שנת 553, שלט בשנים 525-553) ידוע גם בכינוי הערבי אברהת אל-אשרם (أبرهة الأشرم) דהיינו "אברהא המצולק" ואברהא אל-חבשה (החבשי), היה גנרל אתיופי נוצרי, כובשה ושליטה של דרום ערב מטעם ממלכת אקסום. יותר מאוחר הכריז על עצמו כמלך סבא (תימן). אברהא מפורסם בעיקר בשל ניסיון הכיבוש הכושל של מכה בשנה שבה נולד נביא האסלאם מוחמד.
הערות שוליים

↑  Stuart Munro-Hay, "Abraha" in Siegbert von Uhlig, ed., Encyclopaedia Aethiopica: A-C (Wiesbaden: Harrassowitz Verlag, 2003)
↑  S. C. Munro-Hay, Aksum: An African Civilization of Late Antiquity (Edinburgh: University Press, 1991), p.87
↑  "Abraha." Dictionary of African Christian Biographies. 2007. (last accessed 11 Apr. 2007)
↑  Walter W. Müller, "Outline of the History of Ancient Southern Arabia," in Werner Daum (ed.), Yemen: 3000 Years of Art and Civilisation in Arabia Felix. 1987.
↑  Hajjah Adil, Amina, "Prophet Muhammad", ISCA, Jun 1, 2002, ISBN 1-930409-11-7
↑  .מלחמה ושנה זו מכונות במסורת האסלאם חארב אל-פיל (מלחמת הפיל) ואעם-אל פיל (שנת הפיל) וזאת מכיוון שאברהא השתמש בפילים במלחמה זו
| --- | --- |
בקרת זהויות :  LCCN: nb2014015753  TDVİA: ebrehe  VIAF: 309835083   WorldCat (עם VIAF): 309835083 
ערך זה הוא קצרמרבנושא אנשי צבא. אתם מוזמנים לתרום לוויקיפדיה ו.
אביה השמשוני

| --- | --- |
אין תמונה חופשית
 לידה:  14 באוגוסט 1912 קהיר, האימפריה העות'מאנית האימפריה העות'מאנית
 פטירה:  16 בינואר 2008 (בגיל 95)
 מקום קבורה:  בית הקברות היהודי חוף הכרמל 
 תקופת הפעילות:  1949 – שנות ה-70 של המאה ה-20
 תחום יצירה:  אדריכלות
 יצירות ידועות:  תוכנית אב ירושלים 1968
 
אביה השמשוני (14 באוגוסט 1912 – 16 בינואר 2008) היה אדריכל, מתכנן ערים וצייר ישראלי. השמשוני נמנה עם המורים הבכירים והמשפיעים בפקולטה לארכיטקטורה ובינוי ערים בטכניון במשך עשרות שנים.
ביוגרפיה

אביה השמשוני נולד בקהיר. הוריו אשר התגוררו בחוות סג'רה בגליל התחתון, עקרו למצרים מפחד האפשרות כי הטורקים יגייסו את האב לצבא האימפריה העות'מאנית. לאחר סיום מלחמת העולם הראשונה שבו ההורים ארצה ראשית לחיפה ולאחר מכן לירושלים. השמשוני למד בבית הספר הריאלי בחיפה, בתחכמוני בירושלים ולאחר מכן בבית ספר התיכון הגימנסיה העברית רחביה. בסיום לימודיו הצטרף לתנועת הנוער "קבוצת החוגים", והיה בגרעין אשר הקים את קיבוץ בית השיטה ב-1935. השמשוני למד ארכיטקטורה בטכניון ובמקביל היה פעיל בארגון "ההגנה". בשנת 1942 הציע לו ישראל ליברטובסקי, מפקד פלוגה ו' "הירושלמית" להצטרף לפלמ"ח. התמנה כמפקד מחלקה בגבעת חיים ולאחר מכן שימש כמפקד מחלקה בכפר גלעדי. במלחמת השחרור שימש כמפקד גדוד בחטיבת כרמלי.
בתום השירות הצבאי ב-1949 חזר לטכניון ושימש כמורה ואחר כך כדיקן הפקולטה לארכיטקטורה ובינוי ערים, עד פרישתו בשנות ה-70. שמו של השמשוני נקשר בעיקר לתוכנית האב לירושלים, שעל הכנתה הופקד בשיתוף אחיו האדריכל ציון השמשוני (שכתב גם תוכנית לעיר תל אביב שלא יושמה) והאדריכל יוסף שוויד, במחצית השנייה של שנות ה-60.
הערות שוליים

1 2  אסתר זנדברג, תענוג מעצם העשייה, באתר הארץ, 20 בינואר 2008
↑  נורית אלפסי, יובל פורטוגלי מבנה חדש למערכת התכנון בישראל, אוניברסיטת תל אביב, 2009, עמ' 28
| --- | --- |
בקרת זהויות :  ICIA: 273848  NLI: 987007262467205171  BnF: cb11515274p (data)  GND: 1246889471  ISNI: 0000 0000 4518 123X  LCCN: n98025574  SUDOC: 249594242  ULAN: 500485193  VIAF: 4244261   WorldCat (עם VIAF): 4244261 
ערך זה הוא קצרמרבנושא אדריכלות. אתם מוזמנים לתרום לוויקיפדיה ו.
Ma che freddo fa

| --- | --- |

 סינגל בביצוע נאדה
 יצא לאור:  1969
 סוגה:  מוזיקת פופ 
 שפה:  איטלקית 
 בי-סייד:  "Una rondine bianca"
 כתיבה:  פרנקו מיליצ'י 
 לחן:  קלאודיו מטונה 
 
"Ma che freddo fa" (בעברית: "אבל כמה קר") הוא שיר איטלקי משנת 1969 שהלחין קלאודיו מטונה למילים של פרנקו מיליאצ'י. השיר השתתף בתחרות פסטיבל סן רמו ה-19 בביצוע כפול של הזמרת נאדה, שהייתה אז בת 15, ושל להקת The Rokes, והגיע למקום החמישי. הבית הראשון של השיר מצטט את שירו של דונובן "Laléna". הגרסה של נאדה זכתה להצלחה רבה, השיר צעד במשך 5 שבועות רצופים בראש המצעד האיטלקי, והסינגל נמכר בכמיליון עותקים, בעיקר בארצות דוברות איטלקית וספרדית.
מספר רב של אמנים ביצעו גרסאות כיסוי של השיר בהם הזמרות מינה וג'וזי פררי, הזמר רנצו ארבורה, ולהקת Piccola Orchestra Avion Travel. הזמרת דלידה ביצעה את השיר בצרפתית בשם "Et pourtant j'ai froid".
רשימת רצועות > הגרסה של נאדה

"Ma che freddo fa" (קלאודיו מטונה, פרנקו מיליאצ'י)
"Una rondine bianca" (קלאודיו מטונה)
רשימת רצועות > הגרסה של להקת The Rokes

"Ma che freddo fa" (קלאודיו מטונה, פרנקו מיליאצ'י)
"Per te, per me" (של שפירו, פרנקו מיליאצ'י)
מצעדים

| מצעד | מיקום שיא |
| --- | --- |
איטליה: 1
הערות שוליים

↑  Dario Salvatori. "Ma che freddo fa". Dizionario delle canzoni italiane. Elle u, 2001. ISBN 8888169016.
↑  Eddy Anselmi. Festival di Sanremo: almanacco illustrato della canzone italiana. Panini Comics, 2009. ISBN 8863462291.
↑  Hit Parade Italia
| --- | --- |
בקרת זהויות :  MusicBrainz work: 8e847402-bc18-465a-836b-19014c865127
Hurt Somebody

"Hurt Somebody" הוא סינגל של הזמר-יוצר האמריקאי, נואה קאהן, שיצא ב-15 בספטמבר 2017, בתור הסינגל המוביל מהמיני-אלבום הראשון שלו, בעל אותו השם. השיר נכתב על ידי נואה קאהן וסקוט האריס, והופק על ידי ג'ואל ליטל וסאם די ג'ונג. נכון לדצמבר 2021, הגרסה הושמעה למעלה מ-20 מיליון פעמים בספוטיפיי.
גרסת דואט עם הזמרת-יוצרת האמריקאית, ג'וליה מייקלס, יצאה ב-12 בינואר 2018. הגרסה הופיעה באלבום המוזיקה הראשון של קאהן, Busyhead, ובמיני-אלבום הראשון של קאהן, Hurt Somebody. נכון לדצמבר 2021, הגרסה הושמעה למעלה מ-253 מיליון פעמים בספוטיפיי.
ביקורת

ניק קלי, מ-Project U, אמר כי: "יש לזה תחושה מיידית של התמכרות. זה פשוט, מאופק ומושלם מבחינה מלודית."
מיץ' מוש, מ-Atwood Magazine, אמר כי השיר, "שיצא במקור כהופעת סולו, בתוספת הנוכחות של מייקלס מוסיפה פרספקטיבה חדשה, הרמוניה וחזון לשיר אינטנסיבי ממילא על הפחד לחתוך קצוות רופפים". השיר הופיע בסרט האמריקאי, מוחות אפלים (אנ').
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 14 |  |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 35 |  |
|  ארצות הברית | מצעד שירי הרוק האלטרנטיביים | 24 |  |
|  דנמרק | היטליסטן | 17 |  |
|  הולנד | מצעד 40 הסינגלים ההולנדיים | 13 |  |
|  הולנד | מצעד 100 הסיגנלים ההולנדי | 33 |  |
|  ניו זילנד | המצעד הניו זילנדי הרשמי | 29 |  |
|  פלנדריה | אולטראטופ 50 | 8 |  |
|  שוודיה | סוורייטופליסטן | 88 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטרליה | מצעד הסינגלים האוסטרלי | 42 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הרוק האלטרנטיביים | 65 |  |
|  הולנד | מצעד 40 הסינגלים ההולנדיים | 71 |  |